CELEX: C2007/020/59
Language: da
Date: 2007-01-27 00:00:00
Title: Sag F-139/06: Sag anlagt den 11. december 2006 — Christian Kurrer mod Kommissionen

27.1.2007   
            
            
               DA
            
            
               Den Europæiske Unions Tidende
            
            
               C 20/39
            
         Sag anlagt den 11. december 2006 — Christian Kurrer mod Kommissionen
   (Sag F-139/06)
   (2007/C 20/60)
   Processprog: fransk
   Parter
   
      Sagsøger: Christian Kurrer (Watermael-Boitsfort, Belgien) (ved avocats S. Orlandi, A. Coolen, J.-N. Louis og E. Marchal)
   
      Sagsøgt: Kommissionen for De Europæiske Fællesskaber
   Sagsøgerens påstande
   
               —
            
            
               Annullation af Kommissionens afgørelse om at udnævne sagsøgeren til tjenestemand på prøve med virkning fra den 1. april 2006, for så vidt som sagsøgerens lønklasse og løntrin herved fastsættes til A*6/2 og de points, han har optjent som midlertidigt ansat i »Forskning«, ikke bevares.
            
         
               —
            
            
               Kommissionen for De Europæiske Fællesskaber tilpligtes at betale sagens omkostninger.
            
         Søgsmålsgrunde og væsentligste argumenter
   Den 16. januar 2004 indtrådte sagsøgeren i Kommissionens tjeneste som midlertidigt ansat i »Forskning« med indplacering i lønklasse A7. Efter at have bestået udvælgelsesprøve KOM/A/3/02, som blev offentliggjort den 25. juli 2002 og havde til formål at oprette en ansættelsesreserve af fuldmægtige i lønklasse A7/A6, blev han udnævnt til tjenestemand på prøve med indplacering i lønklasse A*6.
   Henset til Kommissionens tilsagn om at udstrække virkningerne af en eventuel annullationsdom til de verserende sager, som vedrører artikel 12 i vedtægtens bilag XIII, har sagsøgeren indskrænket sig til at anføre, at der er sket tilsidesættelse af princippet om ligebehandling og om forbud mod forskelsbehandling i forhold til hans tidligere kolleger, der ligeledes var midlertidigt ansatte i »Forskning« og bestod den interne udvælgelsesprøve, som ved deres fastansættelse har bevaret deres indplacering og optjente points.
   Sagsøgeren har desuden om nødvendigt anført, at artikel 5, stk. 4, i vedtægtens bilag XIII er ulovlig, for så vidt som den tilsidesætter førnævnte princip og proportionalitetsprincippet.